کورسو قورماق
هر ایل بو زمانلار یا بیر آز بوندان ایره لی، مرغئیده کورسولر قورولوردو. اول ساعات سوروشولوردو. ساعات خوش اولاندا کورسو قورولان اوتاغی تمیز ائلئییب، کورسونون پایا یئرلرینی آچیب و کورسو قورولوردو. کورسونون اوستونه اول ججیم، اوستوندن کورسو یورغانی و اونون اوستوندن گنه بیر یئنگی ججیم سالینیردی. هامیسینین اوستوندن بیر "کورسو اوستو" پارچا سالاردیلار. کورسو اوستو، راحاتجاسینا سیلکلنن بیر پارچاایدی. کورسونون ایستیتمه سیستمی، اودون و ذغال دیر. بیر دمیر تشت(تشت آهنی) ایچینه کول دولدوروب، اوجاق باشیندا اوت یاندیریب و اوت قیزارمیش ذغال حالتینه دونندن سورا، اونو تشت ایچینه توکوب و کورسونو یاندیرماسین دییه، اوستونه کول سپیرلر. سورا تشتی کورسو آستینا قویوب، چوخ ایستی اولورسا آشاغی کشه نی آچیق قویارلار. ایلک(اول) کورسو قورولان گون، کورسونون تفتی اولار(دی اکسید کربن) و کورسو باشیندا یاتماغین و اوتوماغین بوغولما خطری وار. آمما سوراکی گونلر عادی حالته دوشر. کورسونون اطرافیندا دورد دانا اوتورمالی یئر وار. بو اوتورماق یئرلره مرغئیده کشه دییرلر. بیر دانا یوخاری کشه، ایکی دانا یان کشه و بیر دانا آشاغی کشه. قوناق گلنده معمولا یوخاری کشه ده اوتورار. ائو صاحاب اوشاقلاری آشاغی کشه ده. سفره ده کورسو اوستونده آچیلار. اوشاقلار بعضا کورسو اوستونده اوتوروب یئمکلرینی یییرلر. یاتماق زمانی دا هر کیم کشه لرین بیرینده یاتار. جمعیتی چوخ اولان عائله لرده ایکی کورسو قورولار. بئش آلتی ایلدی مرغئیه گاز چکیلندن داها ائولرده کورسو قورولمور و چوخونلوقدا "بخاری گازی" استفاده اولونور. آمما هله کورسو قورانلار وار. باهارین ایلک(اول) آییندا کورسولر ییغیلیر کی اونوندا بیر رسم و رسوماتی وار.
نوع مطلب :
برچسب ها :
کورسو قورماق،
لینک های مرتبط :
azb_Arab azb_Arab kas_Arab pes_Arab azb_Arab prs_Arab